

 **REPUBLIKA HRVATSKA**

 **GRAD ZAGREB**

**GRADSKI URED ZA PROSTORNO UREĐENJE,**

 **IZGRADNJU GRADA, GRADITELJSTVO,**

 **KOMUNALNE POSLOVE I PROMET**

 **Odjel komunalnog redarstva**

 **Zagreb, Sigetje 2**

KLASA: UP/I-363-04/21-16/17

URBROJ: 251-13-81-3/017-21-5

Zagreb, 2.4.2021.

 Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na k.č.br. 4992, k.o. Trnje, u Zagrebu, Prudi 21/1, suvlasništvo Dudić Ismeta, Solingerstr. 176, 40764 Langenfeld, Republika Njemačka i Mamud Ismaila, Zagreb, Prudi 21, temeljem članka 34. stavka 2. Zakona o općem upravnom postupku ( Narodne novine broj: 47/09 ), po službenoj dužnosti, donosi

Z A K L J U Č A K

1. Suvlasnicima Dudić Ismetu, Solingerstr. 176, 40764 Langenfeld, Republika Njemačka i Mamud Ismailu, Zagreb, Prudi 21, određuje se odvjetnica Almasa Filipović, Zagreb, Vodnikova 19, za privremenog zastupnika.

2. Privremeni zastupnik zastupat će suvlasnike u postupku uklanjanja ruševine zgrade na k.č.br. 4992, k.o. Trnje, u Zagrebu, Prudi 21/1, dok ne bude utvrđena osoba ovlaštena za njihovo zastupanje, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Komunalni redar očevidom dana 9.1.2021. godine, u 8,05 sati, utvrdio je da se na k.č.br. 4992, k.o. Trnje, u Zagrebu, Prudi 21/1, nalazi ruševina zgrade, prizemnica, površine cca 6 x 18 m, oštećenih zidova izgrađenih od cigle, oštećenog pokrova i krovne konstrukcije, bez prozora i vrata.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u ZK uložak broj: 3499, k.o. Trnje, utvrđeno je da su suvlasnici zemljišta na kome se zgrada nalazi Dudić Ismet, Solingerstr. 176, 40764 Langenfeld, Republika Njemačka i Mamud Ismail, Zagreb, Prudi 21.

Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Uvidom u dopis MUP-a, KLASA:220-01/21-01/39, od 17.3.2021. godine, utvrđeno je da na adresi Prudi 21/1 u Zagrebu, nema prijavljenih osoba od dana 30.12.2014. godine, te da je sa navedenim datumom Muamed Ismail po sili zakona odjavljen sa navedene adrese.

Uvidom u dostavnicu Hrvatske Pošte utvrđeno je da je Dudić Ismet nepoznat na adresi navedenoj u ZK ulošku.

Dana 2.4.2021. godine, sastavljen je zapisnik sa odvjetnicom Almasom Filipović, Zagreb, Vodnikova 19, koja je na zapisnik izjavila da je suglasna da je se odredi za privremenog zastupnika suvlasnicima ruševine zgrade na k.č.br. 4992, k.o. Trnje, u Zagrebu, Prudi 21/1.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Stavak 4. članka 52. Zakona propisuje da je ruševina zgrade ostaci zgrade koja je zbog oštećenja ili nedostatka pojedinih dijelova izgubila svoja svojstva zbog čega nije prikladna za uporabu sukladno svojoj namjeni, a koja se zbog toga ne rabi najmanje pet godina.

Stavak 6. članka 52. Zakona propisuje da se stavak 1. članka 52. ne odnosi na ruševinu zgrade upisanu u Registar kulturnih dobara Republike Hrvatske, odnosno ruševinu zgrade koja se nalazi u kulturno-povijesnoj cjelini upisanoj u taj Registar ili koja se nalazi na arheološkom nalazištu.

Odredbom članak 34. stavak 2. Zakona o općem upravnom postupku propisano je da će službena osoba odrediti privremenog zastupnika stranci kojoj su identitet i adresa poznati, a koja se ne nalazi na području Republike Hrvatske, koja na zahtjev službene osobe u za to ostavljenom roku ne odredi osobu ovlaštenu za zastupanje.

Budući su Dudić Ismet, Solingerstr. 176, 40764 Langenfeld, Republika Njemačka i Mamud Ismail, Zagreb, Prudi 21, nepoznati na navedenim adresama, a nova adresa prebivališta im se ne može utvrditi, sukladno članku 34. stavku 2. Zakona o općem upravnom postupku, riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

 KOMUNALNI REDAR

 Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. na oglasnu ploču,

3. u spis.